CELEX: 62010FN0002
Language: mt
Date: 2010-01-07 00:00:00
Title: Kawża F-2/10: Rikors ippreżentat fis- 7 ta’ Jannar 2010 — Marcuccio vs Il-Kummissjoni

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/53
            
         Rikors ippreżentat fis-7 ta’ Jannar 2010 — Marcuccio vs Il-Kummissjoni
   (Kawża F-2/10)
   2010/C 63/94
   Lingwa tal-kawża: it-Taljan
   
      Partijiet
   
   
      Rikorrent: Luigi Marcuccio (Tricase, Lecce) (rappreżentant: G. Cipressa, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   L-annullament tad-deċiżjonijiet ta’ ċaħda tat-talbiet tar-rikorrent għar-rimbors ta’ 100 % ta’ xi spejjeż mediċi.
   
      Talbiet tar-rikorrent
   
   
               —
            
            
               jannulla d-deċiżjoni, indipendentement mill-forma tagħha, li permezz tagħha ġiet miċħuda t-talba tas-17 ta’ Marzu 2009;
            
         
               —
            
            
               jannulla, quatenus opus est, in-nota tad-9 ta’ Ġunju 2009;
            
         
               —
            
            
               jannulla, quatenus opus est, id-deċiżjoni ta’ ċaħda, indipendentement mill-forma tagħha, tal-ilment tal-15 ta’ Settembru 2009, li tressaq mir-rikorrent kontra d-deċiżjoni taċ-ċaħda tat-talba tas-17 ta’ Marzu 2009;
            
         
               —
            
            
               jannulla, quatenus opus est, in-nota tat-22 ta’ Settembru 2009;
            
         
               —
            
            
               jikkundanna lill-Kummissjoni tħallas lill-attur id-differenza bejn kemm dan nefaq fi spejjeż mediċi sostnuti minnu bejn l-1 ta’ Diċembru 2000 u s-17 ta’ Marzu 2009 inklużi, u li fir-rigward tagħhom kien hemm serje ta’ talbiet għal rimbors fil-perijodu ta’ żmien bejn l-1 ta’ Diċembru 2000 u s-17 ta’ Marzu 2009, u kemm s’issa ġie rimborsat lura lilu mill-iskema komuni ta’ assigurazzjoni kontra l-mard, jiġifieri kemm it-Tribunal għas-Servizz Pubbliku jqis bħala ġust u xieraq f’dan ir-rigward, flimkien mal-interessi fuq id-differenza msemmija, jiġifieri fuq kemm it-Tribunal għas-Servizz Pubbliku jqis bħala ġust u xieraq, mill-ewwel jum tal-ħames xahar sussegwenti għall-mument li fih id-destinatarju tat-talba tas-17 ta’ Marzu 2009 ġie nnotifikat, b’rata ta’ 10 % fis-sena u b’kapitalizzazzjoni annwali, jiġifieri, bil-kapitalizzazzjoni u bid-dies a quo li t-Tribunal għas-Servizz Pubbliku jqis bħala ġust u xieraq;
            
         
               —
            
            
               jikkundanna lill-konvenuta tħallas l-ispejjeż.